Diari Oficial de la Generalitat Valenciana


Sumari del DOGV 1792, del 28-05-1992 (1992/824950)

RESOLUCIÓ de 3 d'abril de 1992, de la Direcció General d'Indústria i Energia, per la qual s'autoritza la instal.lació d'una línia mixta de mitja tensió de 20 KV entre el CT Zona Industrial i CT Pozo San José, d'Alginet, sol.licitada per Suministros Espacials Alginetenses, Sociedad Cooperativa Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1792

Data del DOGV
:   28-05-1992

Secció del DOGV
:   ALTRES DISPOSICIONS

Número del document
:   1992/824950


Data del document
:   03-04-1992

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 3 d'abril de 1992, de la Direcció General d'Indústria i Energia, per la qual s'autoritza la instal.lació d'una línia mixta de mitja tensió de 20 KV entre el CT Zona Industrial i CT Pozo San José, d'Alginet, sol.licitada per Suministros Especiales Alginetenses, Sociedad Cooperativa Valenciana.  
Vist l?expedient incoat pel Servei Territorial d?Indústria i Energia de València, a instància del Sr. Agustín García Barberà, en representació de Suministros Especiales Alginetenses, Sociedad Cooperativa Valenciana, en el qual sol·licita l'autorització per a la instal·lació d'una línia mixta de mitja tensió de 20 kV entre el CT Zona Industrial i CT Pozo San José en Alginet.  
Atés que durant el període d'informació pública es va presentar un escrit d'oposició d'Iberdrola II, SA, al·legant en síntesi:  
- Que el vincle jurídic d'Iberdrola II, SA amb la Sociedad Cooperativa de Suministros Especiales, Alginetenses és un contracte de subministrament d'energia elèctrica de data 01.08.41, en el qual es limita la potència màxima contractada a 150 kVA, posteriorment es va modificar aquest contracte amb data 16.12.56 elevant la potència màxima disponible a 310 kVA.  
- Que per tractar-se d'una relació entre empresa productora i distribuïdora d'energia elèctrica, resulta d'aplicació la llibertat de pactes sancionat en l'apartat j) de l'article 82 del Reglament de Verificacions Elèctriques, per la qual cosa la potència màxima de la qual el peticionari pot disposar segons l?esmentat contracte no pot ser augmentada sense el consentiment de l?empresa subministradora.  
- Que per la seua capacitat tècnica es dispose de mitjans necessaris per a atendre directament qualsevol nova sol·licitud de subministrament per a abonats finals d'Alginet.  
- Que d'adoptar-se la resolució d'autorització administrativa pot afectar a legítims interessos de l'empresa, que podria veure's en la situació d'haver de suportar la imposició forçosa d'un nou augment de potència i novació contractual que consisteix en la modificació del terme de potència.  
Atés que d'aquest es va donar trasllat a l'empresa Suministros Especiales Alginetenses, Sociedad Cooperativa Valenciana, contestant mitjançant escrit de data 19.11.91, en el qual manifesta en síntesi:  
- La qüestió que es planteja és la sol·licitud d'autorització administrativa per a efectuar la instal·lació l?objectiu de la qual és prestar un millor servei públic.  
Vist l?informe emés per l?òrgan instructor de l?expedient, el Reglament de verificacions elèctriques i regularitat en el subministrament d'energia, el Decret 2617/66, sobre autoritzacions elèctriques i altres disposicions aplicables.  
Atesa la declaració de servei públic del subministrament d'energia elèctrica, continguda en el Reial Decret de 12 d'abril de 1924, reiterada en el Reglament de Verificacions Elèctriques i Regularitat en el Subministrament d'Energia, aprovat per Decret de 12.03.54 i confirmada per Llei 49/1984, de 26 de desembre.  
Atés que l'article 87 del Reglament de Verificacions imposa a les entitats distribuïdores que tinguen establertes xarxes en alta o baixa tensió, l?obligació d'efectuar les ampliacions necessàries per a atendre les exigències del mercat elèctric en les zones que estiguen servides per aquestes entitats.  
Atés que l'actual instal·lació tindrà per finalitat millorar la qualitat i la seguretat del subministrament d'energia elèctrica als socis de la cooperativa, per creixement vegetatiu.  
Aquesta direcció general acorda autoritzar la instal·lació d'una línia mixta de mitja tensió de 20 kV entre el CT Zona Industrial i CT Pozo San José, d'Alginet, a Suministros Especiales Alginetenses, Sociedad Cooperativa Valenciana.  
València, 3 d'abril de 1992. - El Director General d?Indústria i Energia: Luis Doménech Bernabéu.